C 1.1 CONTRACT DE FINANŢARE (MODEL)

Nr. C ............................... /...................................

PENTRU

ACORDAREA AJUTORULUI FINANCIAR NERAMBURSABIL ÎN CONDIŢIILE PROGRAMULUI NAŢIONAL PENTRU DEZVOLTARE RURALĂ

ROMÂNIA

Între:

AGENȚIA PENTRU FINANȚAREA INVESTIȚIILOR RURALE - România, cu sediul în str. Ştirbei Vodă, nr. 43, sector 1, Bucureşti, Tel.40-22-750/Fax40-21315.67.79; email: cabinet@AFIR.info, reprezentată legal de ................................................., în funcţia de Director General, prin mandatar ...................................................... – Director General Adjunct al Centrului Regional pentru Finanțarea Investițiilor Rurale ...................................... în calitate de Autoritate Contractantă, pe de o parte,

Şi

 PERSOANĂ JURIDICĂ/PERSOANĂ FIZICĂ AUTORIZATĂ .............................. înfiinţată/autorizată la data de.................., Cod Unic de înregistrare/Autorizaţie ...................................., cu sediul în str. ..........................., iudeţul................, cod poştal...................., tel......................, e-mail................ cod RO.............(Cod Unic de Înregistrare în Registrul Unic de Identificare APIA) reprezentată prin .....(nume).................................. în funcţia de ....... (calitatea de reprezentare ca Administrator, potrivit actului normativ privind organizarea şi funcţionarea entităţii/persoanei juridice respective şi conform statutului/actului constitutiv al perosanei juridice respective), identificat prin C.I / PASS seria............... nr. ..............................., CNP ................... în calitate de Beneficiar pe de altă parte, s-a convenit încheierea prezentului Contract de Finanţare pentru acordarea ajutorului financiar nerambursabil pe baza Cererii de finanţare nr. F ………………………în următoarele condiţii:

Articolul 1 – Obiectul Contractului

1(1) Obiectul acestui Contract îl reprezintă acordarea finanţării nerambursabile de către Autoritatea Contractantă, pentru punerea în aplicare a Cererii de finanţare nr.………...………. intitulată: <titlul>

1(2) Beneficiarului i se va acorda finanţarea nerambursabilă în termenii şi condiţiile stabilite în acest Contract, care este constituit din Contractul de Finanţare şi anexele acestuia, pe care Beneficiarul declară că le cunoaşte şi le acceptă.

 Cererea de finanţare depusă de beneficiar, rezultată în urma verificărilor, modificărilor şi completărilor efectuate pe parcursul tuturor etapelor de evaluare şi implementare devine obligatorie pentru beneficiar pe întreaga perioadă de valabilitate a contractului prevăzută la art. 2(4).

1(3)Beneficiarul acceptă finanţarea nerambursabilă şi se angajează să execute Proiectul pe propria răspundere în conformitate cu prevederile cuprinse în prezentul Contract şi cu legislaţia naţională şi comunitară în vigoare. Pe perioada de valabilitate a contractului, beneficiarul trebuie să-şi respecte toate angajamentele asumate prin documentele depuse în vederea obţinerii ajutorului financiar nerambursabil.

Articolul 2 – Durata de execuţie a contractului şi durata de valabilitate a contractului

2(1)Durata de execuţie, respectiv durata de valabilitate a prezentului contract începe la data semnării acestuia de către ambele părţi.

Durata de execuţie a Contractului de Finanţare este de maximum 36 de luni (inclusiv pentru proiectele din sectorul pomicol) şi cuprinde durata de realizare efectivă a investiţiei şi implementare a proiectului la care se adaugă termenul de maximum 90 de zile calendaristice pentru efectuarea ultimei plăţi.

Durata de realizare a investiţiei şi implementare a proiectului este de maxim 33 de luni de la semnarea contractului de finanțare, fără a depăși data de 30 septembrie 2025, şi reprezintă termenul limită până la care beneficiarul poate depune ultima cerere de plată, cu respectarea termenului de plată de 31.12.2025 prevăzut de Regulamentul (UE) nr. 2220/2020.

2(2) Pentru proiectele care prevăd numai investiţii pentru adaptarea la standardele comunitare, durata de execuţie a contractului nu poate depăşi durata maximă de execuţie prevazută la art. 2(1), chiar dacă termenul de graţie impus de implementarea standardului respectiv, depăşeşte această durată (dacă este cazul).

Pentru implementarea standardelor comunitare se acordă o perioadă de graţie de maxim 36 luni de la data instalării tânărului fermier (dacă este cazul).

2(3) Durata de execuție prevăzută la alin. (1) se poate suspenda la cererea beneficiarului, în situații temeinic justificate pe bază de documente, precum și în situații de forță majoră /circumstanțe excepționale/ stare de urgență instituită pe teritoriul Romaniei.

2(4) Durata de valabilitate a contractului reprezintă durata de execuţie a contractului de finanţare, la care se adaugă 3 ani de monitorizare de la data ultimei plăţi facută de către Autoritatea Contractantă. În perioada de monitorizare a contractului de finanţare, Beneficiarul se obligă să respecte pe toată durata de valabilitate a contractului, criteriile de eligibilitate şi de selecţie înscrise în Planul de afaceri, parte integrantă din Cererea de finanţare. De asemenea, pe o perioadă de 3 ani de la ultima plată efectuată de Agenţie Beneficiarul se obligă să nu modifice obiectivele prevăzute în Planul de afaceri, parte integrantă din Cererea de finanţare, să nu înstrăineze investiţia parţial sau integral şi să nu îşi înceteze activitatea agricolă;

Articolul 3 – Valoarea Contractului

3(1) Pentru exploatațiile agricole (inclusiv pentru proiectele din sectorul pomicol), Autoritatea Contractantă se angajează să acorde un sprijin financiar nerambursabil sub forma de prima pentru instalarea tinerilor fermieri, de maximum ...................................... Euro, echivalentul a maximum ...................lei, astfel:

3(2) Pentru exploatațiile care integrează în planul de afaceri operațiuni de condiționare-procesare sau agricultura ecologică, Autoritatea Contractantă se angajează să acorde un sprijin financiar nerambursabil sub forma de prima pentru instalarea tinerilor fermieri, de maximum ...................................... Euro, echivalentul a maximum ...................lei.

Sprijinul pentru instalarea tinerilor fermieri se va acorda sub formă de primă în două tranșe

3(3) Prima tranşă de maximum ...................................... Euro, echivalentul a maximum ................... lei reprezentând 75% din valoarea sprijinului financiar nerambursabil prevăzută la art 3(1).

3(4) A doua tranşă de maximum ...................................... Euro, echivalentul a maximum ...................lei reprezentând 25% din valoarea sprijinului financiar nerambursabil prevăzută la art 3(1).

3(5) Cursul de schimb euro-leu utilizat este cursul stabilit de Banca Centrală Europeană, publicat pe pagina web a Băncii Centrale Europene http://www.ecb.int/index.html, valabil la data de 01 ianuarie a anului în cursul căruia este luată Decizia de acordare a ajutorului financiar nerambursabil, adică a anului încheierii Contractului de Finanțare.

Articolul 4 – Modalitatea de plată

4(1) Beneficiarul va întocmi dosarele cererilor de plată în conformitate cu Anexa III - Instrucţiuni de plată.

4(2) Sprijinul pentru instalare va fi acordat sub formă de prime de instalare. Plata se va efectua pe baza cererilor de plată, în 2 tranşe autorizate de Agenţie depuse de beneficiar.

4(3) Prima cerere de plată se va depune:

 - în maximum 30 de zile de la data semnării Contractului de finanţare de către beneficiarul care prezentat documentul final de la mediu înainte de semnarea contractului de finanțare şi reprezintă 75% din valoarea prevazută la Articolul 3(1);

- în maximum 6 luni de la data semnării Contractului de finanţare de către beneficiarul care a obținut decizia etapei de încadrare ca document final/acordul de mediu după semnarea contractului de finanțare şi reprezintă 75% din valoarea prevazută la Articolul 3(1).

Plata se va efectua în maximum 90 de zile de la data depunerii cererii de plată la Autoritatea Contractantă.

4(4) Înaintea solicitării celei de a doua tranşe de plată, beneficiarul se obligă să facă dovada creşterii performanţelor economice ale exploataţiei agricole predominant înregistrată într-un UAT care face parte din Teritoriul național, prin comercializarea producţiei proprii în procent de minimum 20% din valoarea primei tranşe de plată. Cerinţa va fi verificată în momentul finalizării implementării corecte a Planului de afaceri.

În cazul în care exploatația agricolă vizează creșterea animalelor, beneficiarul se obligă să prevadă în Planul de afaceri, amenajări de gestionarea gunoiului de grajd, conform normelor de mediu. Cerința va fi verificată la momentul solicitării celei de-a doua tranșe de plată.

4(5) Dosarul cererii de plată pentru a doua tranşă se depune după îndeplinirea obiectivelor propuse de beneficiar în Planul de afaceri, dar nu mai devreme de depunerea unei noi cereri de plată pe suprafaţă la APIA, față de momentul încheierii Contractului de Finanțare. Beneficiarul se obligă să nu reducă dimensiunea exploataţiei (SO) cu mai mult de 15% şi după finalizarea implementării corecte a planului de afaceri, pe toată durata de execuţie a contractului de finanţare, la care se adaugă 3 ani de monitorizare de la data ultimei plăţi efectuate de către Autoritatea Contractantă. În cazul pepinierelor marja de fluctuație de maximum 15% a dimensiunii economice poate fi mai mare, caz în care dimensiunea economică a exploatației agricole nu va scădea, în nicio situație, sub pragul minim de 12.000 SO stabilit prin condițiile de eligibilitate.

4(6) A doua cerere de plată se depune în maximum 33 de luni de la data semnării Contractului de finanţare, după îndeplinirea tuturor acţiunilor prevăzute în Planul de afaceri, inclusiv după implementarea standardelor comunitare (dacă este cazul) şi reprezintă 25% din valoarea prevazută la Articolul 3(1).

Plata se va efectua în maximum 90 de zile calendaristice de la data depunerii cererii de plată la Autoritatea Contractantă.

Articolul 5 – Dispoziţii de plată

5(1) Plata se va efectua pe baza cererilor de plată în conformitate cu Instrucţiunile de plată, Anexa III.

Cursul de schimb euro-leu utilizat este cursul stabilit de Banca Centrală Europeană, publicat pe pagina web a Băncii Centrale Europene http://www.ecb.int/index.html, valabil la data de 01 ianuarie a anului în cursul căruia este luată Decizia de acordare a ajutorului financiar nerambursabil, adică a anului încheierii Contractului de Finanțare.

5(2) Plăţile se vor efectua în lei în următorul cont:

 număr cont IBAN:

 titular cont:

 denumirea Băncii sau Trezoreriei de Stat:

Articolul 6 – Anexe

Următoarele documente sunt anexate la prezentul Contract şi sunt parte integrantă a acestuia, având aceeaşi forţă juridică:

Anexa I - Prevederi Generale

Anexa II – Anexa III - Materiale și activități de informare de tip publicitar

Instructiuni de plată pentru beneficiarii submăsurii 6.1

6.1 La momentul demarării investiției, beneficiarul, are obligația de a utiliza versiunile actualizate ale anexelor la contractul de finanțare. În acest sens, va consulta pagina oficială de internet a AFIR (www.afir.info), secțiunea ”Informații Utile” pentru a descărca ultima versiune a anexelor sau va solicita Oficiului Județean pentru Finanțarea Investițiilor Rurale, de care aparține, versiunea actualizată a acestora.

Articolul 7 – Dispoziţii legale

7(1) Prezentul contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţile contractante în temeiul articolului 1270 din Codul civil şi reglementărilor în vigoare.

7(2) Prezentul contract are natură administrativă în condiţiile dispoziţiilor legale aplicabile în materie de contencios administrativ și este încheiat în formă electronică, potrivit legii, în cuprinsul căruia s-a încorporat, atașat/ asociat o semnătură electronică avansată care este creată de un dispozitiv de creare a semnăturilor electronice calificat şi care se bazează pe un certificat calificat pentru semnăturile electronice emis în condițiile Regulamentului (UE) nr. 910/2014 se bazează pe un certificat calificat emis de un furnizor de servicii de încredere care se află în lista oficială a Uniunii Europene si care se regaseşte la https://webgate.ec.europa.eu/tl-browser/#/.

7(3) Acest contract intră în vigoare la data ultimei semnături menţionate în contract.

7(4) Prezentul contract constituie titlu executoriu.

Articolul 8 – Notificări şi comunicări

8(1) Orice comunicare sau notificare adresată de una din părţi celeilalte, va fi socotită ca valabil îndeplinită dacă este transmisă la adresa de email prevăzută în partea introductivă a prezentului contract.

8(2) Dacă notificarea/comunicarea se trimite prin e-mail ori fax, se consideră primită în prima zi lucrătoare după cea în care a fost expediată.

8(3) Numai în situații excepționale notificarea/comunicarea se face pe cale poştală, caz în care se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare.

8(4) Notificările verbale nu se iau în considerare de nici una din părţi, dacă nu sunt confirmate prin intermediul uneia din modalităţile prevăzute la art. 8. alin 1), alin. 2) şi alin. 3).

8(5) În cazul în care notificarea/comunicarea prin fax, email sau pe cale poştală nu este posibilă, din motive neimputabile Autorităţii Contractante, notificarea /comunicarea se va realiza prin publicitate. Notificarea /comunicarea prin publicitate se va realiza prin afişarea, concomitent, la sediul Autorităţii Contractante şi pe pagina de internet a Autorităţii Contractante, a unui anunţ în care se menţionează că a fost emis un act administrativ pe numele Beneficiarului. Actul va fi considerat comunicat la expirarea termenului de 15 zile de la data afişării anunţului. Autoritatea Contractantă va menţine afişarea anunţului timp de 15 zile de la data la care actul este considerat comunicat.

Pentru Beneficiar Pentru Autoritatea Contractantă

Reprezentant legal Director General Adjunct CRFIR

 Director Economic/Contabil Sef

 Vizat, Compartiment Control Financiar Preventiv Propriu

 Compartiment Juridic şi Contencios

 Director CRFIR

C1.1 – Sub – măsura 6.1

ANEXA I

PREVEDERI GENERALE

Articolul 1 - Obligaţii generale

1(1) Beneficiarul se obligă să execute Proiectul în conformitate cu descrierea acestuia cuprinsă în Cererea de finanţare, astfel cum a fost aprobată împreună cu toate documentele anexate şi în urma verificărilor, modificărilor şi completărilor efectuate pe parcursul etapei de evaluare şi selecţie.

1(2) Beneficiarul va fi singurul răspunzător în faţa Autorităţii Contractante pentru implementarea corectă a obiectivelor din cadrul Planului de afaceri, parte integrantă din Cererea de finanţare.

1(3) Beneficiarul trebuie să implementeze obiectivele prevăzute cu maximum de profesionalism, eficienţă şi vigilenţă în conformitate cu cele mai bune practici în domeniul vizat şi în concordanţă cu acest contract.

1(4) Autoritatea Contractantă işi rezervă dreptul de a nu încheia un nou contract cu Beneficiarul care nu şi-a respectat obligaţiile contractuale stipulate într-un contract de finanţare, încheiat anterior cu AFIR.

1(5) Toate activităţile înscrise în Planul de afaceri şi pentru care proiectul a primit punctaj la selecţie, devin condiţii obligatorii pentru menţinerea sprijinului pe toată perioada de valabilitate a contractului de finanțare.

Articolul 2 – Obligaţii privind informarea şi raportarea financiară şi tehnică

2(1) Beneficiarul este obligat să întocmească şi să ataşeze la fiecare cerere de plată declaraţii de cheltuieli şi rapoarte de execuţie, respectând Instrucţiunile de Plată - Anexa III la prezentul contract;

2(2) Beneficiarul are obligaţia să furnizeze orice alte informaţii de natură tehnică sau financiară solicitate de Autoritatea Contractantă.

Articolul 3 – Obligaţii

3(1) Beneficiarul se obligă să respecte pe toată durata de valabilitate a contractului, criteriile de eligibilitate şi de selecţie înscrise în Planul de afaceri, parte integrantă din Cererea de finanţare. De asemenea, pe o perioadă de 3 ani de la ultima plată efectuată de Agenţie Beneficiarul se obligă să nu modifice obiectivele prevăzute în Planul de afaceri, parte integrantă din Cererea de finanţare, să nu înstrăineze investiţia parţial sau integral şi să nu îşi înceteze activitatea agricolă.

3(2) Beneficiarul care pentru realizarea obiectivelor are prevăzut un termen pentru adaptarea la standardele comunitare va depune documentul emis de autoritatea în domeniu care să ateste că standardul propus prin proiect a fost implementat (dacă este cazul), în termenul de graţie impus de reglementările în vigoare.

3(3) Beneficiarul îşi va asuma integral răspunderea pentru prejudiciile cauzate terţilor din culpa sa pe parcursul derulării obiectivelor prevăzute în Planul de afaceri, parte integrantă din Cererea de finanţare. Autoritatea Contractantă va fi degrevată de orice responsabilitate pentru prejudiciile cauzate terţilor din culpa Beneficiarului.

3(4) Beneficiarul trebuie să înceapă implementarea planului de afaceri în termen de cel mult 6 luni de la data semnării contractului de finanţare.

3(5) În termen de 6 luni de la data semnării Contractului de Finanțare cu Autoritatea Contractantă, Beneficiarul se obligă să îşi stabileasca domiciliul şi sediul social în UAT-ul în care este înregistrată exploataţia agricolă (în cazul în care preconditiile nu au fost îndeplinite la depunerea cererii de finanțare).

Acestea reprezintă obiective operaționale în cadrul Planului de Afaceri cu pondere de 10% (fiecare) din totalul cumulativ al obiectivelor prevăzute de solicitant. Nerespectarea acestor precondiții privind stabilirea domiciliul şi a sediului social în UAT-ul în care este înregistrată exploataţia agricolă, în termenul de 6 luni şi îndeplinirea acestor precondiţii până la sfârşitul perioadei de implementare de maximum 33 de luni, respectiv înainte de împlinirea termenului de depunere a celei de-a doua tranșe de plată, atrage recuperarea parţială a sprijinului financiar, respectiv proporțional cu obiectivul operaţional aferent precondiţiei nerealizate din Planul de afaceri de 10% pentru fiecare precondiţie.

În cazul în care Beneficiarul va fi încadrat într-o activitate salarizată, locul de muncă deţinut va fi în aceeaşi UAT sau zona limitrofă a UAT în care este înregistrată exploataţia, în termen de 6 luni de la data semnării Contractului de Finanțare cu AFIR, dar nu mai mult de maximum 33 luni, respectiv înainte de împlinirea termenului de depunere a celei de-a doua tranșe de plată (în cazul în care această preconditie nu a fost îndeplinită la depunerea cererii de finanțare). Aceasta reprezintă obiectiv operațional în cadrul Planului de Afaceri cu pondere de 10% din totalul cumulativ al obiectivelor prevăzute de solicitant. Nerespectarea acestei precondiții în termenul de 6 luni şi îndeplinirea acestei precondiţii până la sfârşitul perioadei de implementare de maximum 33 de luni/depunerea celei de-a doua tranșe de plată, atrage recuperarea parţială a sprijinului financiar, respectiv proporțional cu obiectivul operaţional aferent acestei precondiţii nerealizate din Planul de afaceri de 10%.

În cazul neîndeplinirii uneia dintre cele 3 (trei) precondiții privind stabilirea domiciliului, a sediului social și al locului de munca în termenul de 33 de luni/depunerea celei de-a doua tranșe de plată, nu se va acorda sprijinul financiar aferent celei de- a doua transe de plata si se va recupera integral sprijinul financiar platit la prima transa de plata.

3(6) Beneficiarul se obligă să devină fermier activ în sensul articolului 9 din Regulamentul 1307/2013, în termen de 18 luni de la data încheierii instalării.

3(7) Beneficiarul se obligă să dobândească competențele profesionale adecvate pentru ramura agricolă vizată în proiect (vegetal/zootehnic/mixt) şi are obligaţia de a face dovada îndeplinirii acestora, până la depunerea celei de a doua tranşe de plată.

3(8) În cazul exploataţiilor agricole care vizează creşterea animalelor, beneficiarul are obligaţia să prevadă în Planul de afaceri detalieri privind existența sau realizarea de amenajări de stocare şi de gestionare a gunoiului de grajd, conform normelor de mediu, potrivit PROGRAMULUI DE ACŢIUNI pentru protecţia apelor împotriva poluării cu nitraţi proveniţi din surse agricole 2013 şi a Codului de bune practici agricole pentru

protecţia apelor împotriva poluării cu nitraţi din surse agricole, condiţie verificată la ultima tranşă de plată (conformarea la normele de mediu în vigoare, prezentarea la ultima tranşă de plată a NOTEI DE CONSTATARE PRIVIND CONDIŢIILE DE MEDIU emisa de Garda de Mediu). Nerealizarea acestei condiţii majore va atrage după sine recuperarea întregului sprijin acordat.

3(9) În cazul întreprinderilor comerciale cu mai mulți acționari, unde se instalează tânărul fermier, așa cum este definit în art. 2 din R (UE) nr. 1305/2013, care deține majoritatea acțiunilor, unde există riscul unei modificări în structura acționariatului în timpul angajamentului, beneficiarul se obligă să prezinte la a doua tranşă de plată, Registrul Unic al Acţionarilor din cadrul întreprinderii agricole care dovedeşte cota de acţionariat deţinută de fiecare acţionar.

Articolul 4 - Conflict de interese și condiții artificiale

4(1)Beneficiarul va adopta o asemenea conduită care va evita conflictul de interese, definit conform legislaţiei în vigoare si nu va crea condiții artificiale în scopul obținerii sprijinului financiar, conform prevederilor art. 60 din Regulamentul (UE) nr.1306/2015 și ale Anexei la Ghidul solicitantului privind evitarea creării de condiții artificiale în accesarea PNDR 2014 - 2020.

4(2)În situaţia în care pe parcursul evaluării proiectului se constată suspiciuni privind crearea unor condiții artificiale în vederea accesării Programului, beneficiarul va fi monitorizat pe toată durata de implementare a proiectului cu privire la aspectele identificate.

Articolul 5 - Transparenţa, Confidenţialitatea și protecţia datelor cu caracter personal și publicarea acestora

5(1) Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile legii privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin prezentul contract.

5(2) Următoarele elemente, aşa cum rezultă acestea din contractul de finanţare şi anexele acestuia, inclusiv, dacă este cazul, din actele adiţionale prin care se aduc modificări contractului sau anexelor sale, nu pot avea caracter confidenţial şi vor fi puse la dispoziţia solicitanţilor:

a. Denumirea proiectului, denumirea completă a beneficiarului şi, dacă aceştia există, a partenerilor, data de începere şi cea de finalizare ale proiectului, date de contact – minimum o adresă de e mail şi număr de telefon – funcţionale pentru echipa proiectului; locul de implementare a proiectului – localitate, judeţ,

regiune şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;

b. Valoarea totală a finanţării nerambursabile acordate, şi intensitatea sprijinului exprimate atât ca sumă concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate.

c. Dimensiunea şi caracteristicile grupului ţintă şi, după caz, beneficiarii finali ai proiectului;

d. Informaţii privind resursele umane din cadrul proiectului: nume, denumirea postului, timpul de lucru;

e. Rezultatele estimate şi cele realizate ale proiectului, atât cele corespunzătoare obiectivelor, cât şi cele corespunzătoare activităţilor, cu referire la indicatorii stabiliţi;

f. Denumirea furnizorilor de produse, prestatorilor de servicii şi executanţilor de lucrări contractaţi în cadrul proiectului, precum şi obiectul contractului, valoarea acestuia şi plăţile efectuate;

g. Elemente de sustenabilitate a rezultatelor proiectului respectiv de durabilitate a investiţiilor în infrastructură sau producţie – informaţii conform contractului de finanţare, respectiv conform condiţiilor prevăzute în art. 71 din Regulamentul CE 1303/2013.

5(3) Autoritatea Contractantă, beneficiarul şi, după caz, partenerii sunt exoneraţi de răspunderea pentru dezvăluirea de documente sau informaţii considerate ca fiind confidenţiale dacă:

a. Informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

b. Partea a fost obligată în mod legal să dezvăluie informaţia.

5(4) Datele beneficiarilor vor fi făcute publice în conformitate cu Regulamentul (UE) nr. 1306/2013 din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 şi (CE) nr. 485/2008 ale Consiliului şi pot fi prelucrate de către organisme de audit și de investigare ale Comunităților sau ale statelor membre, în vederea protejării intereselor financiare ale Comunităților.

5(5) Datele cu caracter personal, sunt furnizate şi prelucrate în conformitate cu cerințele Regulamentului (UE) nr. 679/2016 al Parlamentului European și al Consiliului Uniunii Europene privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

5(6) AFIR consultă și prelucrează, prin operațiunile prevăzute de lege în vederea desfășurării activității specifice, datele cu caracter personal furnizate AFIR de către solicitant/beneficiar, pentru care acesta a declarat că a luat la cunoștința odată cu depunerea cererii de finanțare, în contextul acordului privind prelucrarea datelor cu caracter personal, luând la cunoștință despre dreptul de acces la date, de intervenție și de opoziție, dreptul la rectificarea datelor, dreptul la ștergerea datelor (“dreptul de a fi uitat”), dreptul la restricționarea prelucrării, dreptul la portabilitatea datelor, dreptul la retragerea consimțământului în cazul prelucrării în scop de informare sau promovare, dreptul de a fi notificat de către operator, drepturi care pot fi exercitate în limitele legale, trimițând o adresa scrisă, datată și semnată către AFIR în care să se precizeze numele complet și domiciliul pentru identificare, cât și dreptul de a se adresa Autorității Naționale de Supraveghere a Prelucrării Datelor cu Caracter Personal sau justiției.

5(7) Furnizarea datelor cu caracter personal este necesară pentru executarea prezentului contract, în caz contrar, relația contractuală fiind în imposibilitate de a fi stabilită, contractul de finanțare având statut de contract neîncheiat.

5(8) Prezentul contract de finanțare constituie temei pentru prelucrarea datelor cu caracter personal pe care AFIR le-a primit de la beneficiar. Termenul pentru care sunt prelucrate datele cu caracter personal, reprezintă durata contractuală pâna la expirarea obligațiilor contractuale, inclusiv termenele de arhivare.

Articolul 6 - Publicitate

6(1) Autoritatea Contractantă cere ca, prin orice notă sau publicare făcută de Beneficiar privind obiectivele prevăzute în Planul de afaceri, incluzând o conferinţă sau un seminar, trebuie să specifice că a primit fonduri de la Uniunea Europeană. Beneficiarul trebuie să facă referiri la contribuţia financiară a Uniunii Europene în informaţia oferită, în rapoartele interne şi anuale şi în orice relaţie cu mass-media.

Articolul 7 - Dreptul de proprietate/utilizare a rezultatelor

7(1) Drepturile de proprietate industrială şi intelectuală rezultate din aplicarea obiectivelor prevazute în Planul de afaceri, parte integrantă din Cererea de finanţare sunt drepturi exclusive ale Beneficiarului, beneficiarul fiind singurul răspunzător pentru drepturile de proprietate industrială sau intelectuala revendicate de terţe persoane.

7(2) Prin derogare de la prevederile primului paragraf, Beneficiarul poate acorda Autorităţii Contractante dreptul de a utiliza în mod liber aşa cum crede de cuviinţă, toate documentele care derivă din Planul de afaceri, parte integrantă din Cererea de finanţare, în orice formă a lor.

Articolul 8 - Monitorizarea şi Evaluarea obiectivelor prevăzute în Planul de afaceri

8(1) Pe durata de valabilitate a prezentului contract, Beneficiarul trebuie să îşi asume obligaţia furnizării Autorităţii Contractante, Comisiei Europene şi/sau agenţilor lor autorizaţi, a oricărui document sau informaţie în măsură să ajute la realizarea rapoartelor de monitorizare şi evaluare ale obiectivelor prevăzute în Planul de afaceri, parte integrantă din Cererea de finanţare şi să admită drepturile lor de acces descrise în art. 14(2).

8(2) Rezultatul oricărei evaluări va fi pus la dispoziţia părţilor contractante.

8(3) Dacă pe parcursul perioadei de monitorizare respectiv perioada de 3 ani de la data ultimei plăţi se constată următoarele situaţii:

• obiectivele finanţate nu sunt utilizate conform scopului rezultat din cererea de finanţare sau sunt închiriate (date în folosinţa unei terţe persoane);

• proiectului i se aduc modificări substanţiale;

• nerespectarea obligaţiilor statuate prin acest contract;

Autoritatea Contractantă va soma cu termen beneficiarul să remedieze deficienţele identificate. Beneficiarul are obligaţia de a realiza, la termenele specificate, remedierea deficienţelor identificate, implementarea recomandărilor rezultate în urma misiunilor de control ale Autorităţii Contractante şi/sau CE.

În cazul în care deficienţele nu sunt remediate în termenul acordat sau beneficiarul nu procedează la demararea operaţiunilor de remediere în maximum 30 de zile calendaristice de la primirea notificării, Autoritatea Contractantă va proceda la recuperarea integrală a contravalorii ajutorului financiar public nerambursabil plătit.

8(4) În cazul în care, pe parcursul perioadei de monitorizare respectiv perioada de 3 ani de la data ultimei plăţi se constată că obiectivele/componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul înstrăinării) contravaloarea ajutorului financiar public nerambursabil va fi recuperată integral.

8(5) În cazul în care, pe parcursul perioadei de monitorizare, se constată că Beneficiarul nu mai respectă condiţiile de implementare, respectiv nu mai sunt îndeplinite obiectivele proiectului, Autoritatea Contractantă va proceda, după caz (funcţie de gradul de afectare, gravitatea faptelor, etc):

a) fie la recuperarea integrală a ajutorului financiar nerambursabil plătit cu încetarea contractului de finanţare,

b) fie la recuperarea parţială, respectiv proportional cu obiectivele nerealizate din Planul de afaceri afectate de neregulă, care nu mai îndeplinesc condiţiile menţionate, nefiind influenţată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

8(6) Beneficiarul are responsabilitatea ca pe întreaga perioadă de valabilitate a contractului să menţină în funcţiune investiţia realizată şi să demonstreze utilitatea acesteia.

8(7) Sprijinul acordat va fi recuperat dacă obiectivele finanţate nu sunt utilizate/folosite conform scopului destinat din obiectivul cererii de finanţare, dacă se modifică substanţial proiectul sau în cazul în care acestea îşi modifică destinaţia într-o perioadă de 3 ani după finalizarea proiectului (data ultimei plăţi).

8(8) Dreptul de recuperare a ajutorului financiar public nerambursabil, conform prevederilor legislaţiei în vigoare, se prescrie în termen de 3 ani de la data de 1 ianuarie a anului următor datei de închidere a programului, comunicată oficial de către Comisia Europeană prin emiterea declaraţiei finale de închidere, cu excepţia cazului în care normele europene prevăd un termen mai mare.

Articolul 9 - Amendament la Contract

9(1) Beneficiarul poate solicita online, prin intermediul aplicației, modificarea Contractului de Finanţare numai în cursul duratei de execuţie a acestuia stabilită prin contract şi nu poate avea efect retroactiv. Beneficiarul care, pentru realizarea obiectivelor din Planul de afaceri, are prevăzut un termen pentru adaptarea la standardele comunitare (dacă este cazul) , are obligaţia de a depune în termen de maxim 15 zile lucrătoare, documentul emis de instituţiile abilitate care să ateste că a îndeplinit standardul în termenul de graţie stabilit.

9(2) Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

9(3) Orice amendament al Contractului sau al anexelor sale trebuie făcut în scris, în format electronic, printr-un act adiţional/notă de aprobare/notificare. Actele adiţionale/notele de aprobare/notificările vor fi încheiate în aceleaşi condiţii ca şi Contractul de finanţare.

9(4) Scopul actului adiţional trebuie să fie strâns legat de natura proiectului acoperit prin contractul iniţial.

9(5) Valoarea ajutorului financiar nerambursabil aprobată şi prevăzută în contract nu poate fi majorată.

9(6) În cazul modificării adresei, a sediului administrativ, a contului bancar sau al băncii pentru proiectul PNDR, în caz de înlocuire a reprezentantului legal sau în cazul schimbării structurii acţionariatului fără a se modifica datele de identificare ale firmei, Beneficiarul se obligă a notifica Autoritatea Contractantă.

În cazul schimbării structurii acţionariatului, Beneficiarul se obligă a notifica Autoritatea Contractantă în scris şi prealabil operării acestei modificari.

În oricare din aceste cazuri, notificarea va fi însoţită de documente justificative eliberate de autorităţile competente, cu excepţia schimbării structurii acţionariatului. În cazul schimbării structurii acţionariatului, beneficiarul va transmite Autorităţii Contractante, notificarea însoţită de documentele justificative emise de autorităţile competente, ulterior primirii acordului de principiu pentru modificare. Autoritatea Contractantă poate aproba modificarea solicitată de beneficiar, caz în care devine parte integrantă a contractului.

9(7) În cazul solicitării de înlocuire a reprezentantului legal, beneficiarul va prezenta declaraţia privind prelucrarea datelor cu caracter personal şi declaraţia prin care îşi exprimă consimţământul ca AFIR să solicite instituției abilitate conform legii, extrasul de pe cazierul judiciar semnate de noul reprezentant legal.

În cazuri excepționale notificate de AFIR (cazierul judiciar nu poate fi obţinut de AFIR), se va solicita prin intermediul informaţiilor suplimentare depunerea de către beneficiar a acestuia.

9(8) Autoritatea Contractantă poate aproba/respinge modificarea solicitată de beneficiar, caz în care Nota AFIR de aprobare/respingere devine parte integrantă a contractului.

Articolul 10 – Cesiunea

10(1) În caz de imposibilitate, neimputabilă Beneficiarului, de a executa prevederile contractuale, activitatea va fi preluată de succesorii săi în drepturi, cu aprobarea expresă şi prealabilă a Autorităţii Contractante.

Articolul 11 – Încetarea contractului

11(1) În cazuri excepţionale şi temeinic dovedite, inclusiv cazurile de forţă majoră invocate şi comunicate între părţi în condiţiile legii, Autoritatea Contractantă poate decide încetarea Contractului printr-o notificare scrisă, fără a fi cerută plata finanţării nerambursabile.

11(2) Părţile pot decide, prin acord, încetarea Contractului, ca urmare a solicitării scrise din partea beneficiarului, aprobată de Autoritatea Contractantă, sau din iniţiativa Autorității Contractante, caz în care beneficiarul va restitui integral sumele primite ca finanţare nerambursabilă până la data încetării contractului.11(4) În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexate/ nu corespund realităţii, Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, în conformitate cu prevederile art. 16 din prezenta Anexă.

11(5) În cazul neimplementării corecte a planului de afaceri, sumele plătite, vor fi recuperate integral, iar în cazul nerealizării obiectivelor propuse de beneficiar prin Planul de Afaceri, sumele plătite vor fi recuperate cu valoarea proporţională a obiectivelor nerealizate.

11(6) Prima tranşă plătită de Autoritatea Contractantă se va recupera proportional cu valoarea procentuală a obiectivelor suplimentare nerealizate din Planul de afaceri, sau după caz, tranşa a doua de plată nu va mai fi plătită în cazul neîndeplinirii obiectivelor propuse de către beneficiar prin Planul de Afaceri. Recuperarea sprijinului se raportează la întreaga sumă de sprijin.

Sumele acordate vor fi recuperate integral, iar cea de-a doua tranşă nu va mai fi acordată în cazul nerespectării condiţiei de creştere a performanţelor economice ale exploataţiei, prin comercializarea producţiei proprii în procent de minimum 20 % din valoarea primei tranşe de plată, cât şi în cazul nerespectării condiţiei care vizează creșterea animalelor în cadrul exploataţiilor agricole, prin care beneficiarul se obligă să prevadă în Planul de afaceri, amenajări de gestionarea gunoiului de grajd, conform

normelor de mediu, sau să facă dovada existenţei acestora în conformitate cu cerinţele documentaţiei de implementare.

11(7) Anterior încetării Contractului de Finanţare, Autoritatea Contractantă poate suspenda contractul şi/sau plata ca o măsură de precauţie, fără o avertizare prealabilă.

În acest caz, este o măsură unilaterală dispusă de Autoritatea Contractantă, în care se urmează procedura privind suspendarea contractului de finanțare și înștiințarea beneficiarului, fără ca beneficiarul să mai depună documente justificative pentru justificarea acestei măsuri.

Articolul 12 – Modificarea duratei de execuţie a Contractului de Finanţare

12(1) Durata de execuţie a Contractului de Finanţare începe de la data semnării de către ambele părţi, dar nu mai mult de 36 de luni de la această dată.

PREVEDERILE FINANCIARE

Articolul 13 – Eligibilitatea cheltuielilor

13(1) Cheltuielile neeligibile pentru finanţarea în cadrul Programului sunt prevăzute în Fişele măsurilor din PNDR.

13(2) Sprijinul acordat va fi recuperat dacă obiectivele finanţate nu sunt utilizate/folosite conform scopului destinat rezultat din Planul de afaceri, modifică substanţial obiectivele prevăzute iniţial, în cazul în care acestea îşi modifică destinaţia sau în cazul în care beneficiarul îşi încetează activitatea agricolă într-o perioadă de 3 ani după finalizarea proiectului (de la data ultimei plăţi efectuată de Autoritatea Contractantă).

În cazul în care nu îndeplineşte la data verificării, conformitatea cu acţiunile prevăzute în Planul de Afaceri, ca urmare a unei situaţii de forţă majoră, nu se recuperează prima tranşă de plată şi tranşa a doua nu se mai plăteşte de către Autoritatea Contractantă.

13(3) Beneficiarul trebuie să notifice Autoritatea Contractantă la apariţia oricărei modificări survenite în derularea obiectivelor prevăzute în Planul de afaceri.

Articolul 14 - Contabilitate şi controale tehnice şi financiare

14(1) Beneficiarul trebuie să ţină înregistrări contabile sistematice şi precise referitoare la executarea contractului. Sistemul contabil utilizat va urma procedurile dictate de uzanţele profesionale şi legale. Pentru

fiecare obiectiv trebuie ţinută o evidenţă separată, cu toate veniturile şi cheltuielile pe perioada de valabilitate a contractului.

14(2) Beneficiarul trebuie să consimtă la inspecţiile pe bază de documente sau la faţa locului efectuate de Autoritatea Contractantă, Comisia Europeană şi orice alt organism cu atributii în domeniu asupra modului de

utilizare a finanţării nerambursabile pe durata de valabilitate a contractului. În acest scop, Beneficiarul se angajează să acorde personalului Autorităţii Contractante, Comisiei Europene sau al oricarui organism cu atribuţii în domeniu ori altor persoane mandatate de aceste instituţii, dreptul de acces la locurile şi spaţiile unde se implementează obiectivele prevăzute în Planul de afaceri, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară. Documentele trebuie să fie uşor accesibile şi arhivate, astfel încât să permită verificarea lor. Beneficiarul este obligat să informeze Autoritatea Contractantă de locul unde sunt arhivate documentele.

Articolul 15 - Suma finală a finanţării Comunitare

Valoarea totală a ajutorului financiar nerambursabil care urmează a fi plătită de Autoritatea Contractantă nu va depăşi suma finanţării nerambursabile prevăzută în lei şi în euro la Articolul 3(1) din Contract.

Articolul 16 - Nereguli, sume necuvenite şi restituirea finanţării

16(1) a) Prin ”neregulă” în accepţiunea prezentului contract, se înţelege orice abatere de la legalitate, regularitate şi conformitate, în raport cu dispoziţiile legislaţiei naţionale şi/sau europene, precum şi cu

prevederile contractelor ori a altor angajamente legal încheiate în baza acestor dispoziţii, ce rezultă dintr-o acţiune sau inacţiune a beneficiarului ori a autorităţii contractante cu competenţe în gestionarea fondurilor

europene, care a prejudiciat sau care poate prejudicia bugetul Uniunii Europene şi/sau fondurile publice naţionale aferente acestora printr-o sumă plătită necuvenit.

16(1) b) Prin ,,fraudă” în accepţiunea legii speciale, se înţelege infracţiunea săvârşită în legătură cu obţinerea ori utilizarea fondurilor europene şi/sau a fondurilor publice naţionale aferente acestora, încriminată de Codul penal ori de alte legi speciale.

16(2) În cazul înregistrării unei nereguli, definite la alin. (1a), beneficiarul va restitui integral valoarea finanţării necuvenite primite din partea Autorităţii Contractante în termenele prevăzute în cuprinsul actelor de notificare transmise de Autoritatea Contractantă.

Dacă Beneficiarul nu se conformează acestei obligaţii, Autoritatea Contactantă va stabili accesorii/majorări, dobânzi şi penalităţi (după caz) pentru întârziere şi va proceda la recuperarea sumei în conformitate cu dispoziţiilor legale în vigoare. Beneficiarul trebuie sa se asigure că în cazul rambursării/executării silite de către ANAF a sumelor provenite din nereguli sau fraudă, contul Autorităţii Contractante a fost creditat. Beneficiarul va datora accesorii/majorări, dobânzi și penalități de întârziere (după caz) până la data creditării contului Autorităţii Contractante de către ANAF.

16(3) În cazul în care neregula sau plata excedentară este depistată înainte de efectuarea ultimei plăţi conform prezentului contract sau conform oricărui alt contract de finanţare încheiat pentru acordarea de ajutor financiar nerambursabil prin intermediul PNDR, Autoritatea Contractantă va proceda la diminuarea

sumei rambursate începând cu tranşa următoare aferentă oricărui contract de finanţare, până la stingerea integrală a debitului la care se adaugă valoarea penalităţilor.

În cazul în care neregula sau plata excedentară este depistată după efectuarea ultimei tranşe de plată aferentă prezentului contract şi debitul nu poate fi recuperat în totalitate prin diminuarea sumei aferentă oricărui alt contract de finanţare încheiat de Beneficiar pentru acordarea de ajutor financiar nerambursabil

prin PNDR, Autoritatea Contractantă va sesiza instituţia competenta în domeniu, în vederea declanşării executării silite, conform prevederilor legislaţiei naţionale în vigoare.

16(4) În cazul constatării unor indicii de fraudă sau de suspiciune de fraudă, Autoritatea Contractantă va sesiza de îndată DLAF şi organele de urmărire penală competente.

16(5) În cazul în care, urmare sesizării menţionate la alin. (4), organele de urmărire penală competente transmit cazul spre soluţionare instanţelor de judecată, Autoritatea Contractantă va lua măsura suspendării

contractului de finanţare, respectiv a termenului de execuţie şi suspendarea plăţii sumelor solicitate de beneficiar până la pronunţarea definitivă și irevocabilă a instanței de judecată.

Articolul 17 - Forţă majoră

17(1) Prin forţă majoră se înţelege orice eveniment extern, imprevizibil, absolut invincibil şi inevitabil, independent de voinţa părţilor contractante, intervenit după data semnării contractului, care împiedică executarea contractului şi care exonerează de răspundere partea care o invocă.

În accepțiunea prevederilor art 2 (2) din Regulamentul (UE) nr. 1306/2013 privind finanțarea, gestionarea și monitorizarea politicii agricole comune, sunt recunoscute cazuri de „forţa majoră" şi „circumstanţe excepţionale" în special următoarele cazuri:

a) decesul beneficiarului;

b) incapacitatea profesională pe termen lung a beneficiarului;

c) o catastrofă naturală gravă care afectează puternic exploataţia agricolă;

d) distrugerea accidentală a clădirilor destinate creşterii animalelor, aflate pe exploataţia agricolă;

e) o epizootie sau o boală a plantelor care afectează parţial sau integral şeptelul sau, respectiv, culturile beneficiarului;

f) exproprierea întregii exploataţii agricole sau a unei mari părţi a acesteia, dacă exproprierea respectivă nu ar fi putut fi anticipată la data depunerii cererii.

g) o situație epidemiologică internațională, declarată pandemie de către Organizația Mondială a Sănătății, incidentă şi pe teritoriul României, reglementată în condițiile stabilite prin legislaţia naţională şi reglementările procedurale specifice de implementare a PNDR.Nu constituie forţă majoră un eveniment asemenea celor de mai sus, care, fără a crea o imposibilitate de executare, face extrem de costisitoare executarea obligaţiilor uneia dintre părţi.

17(2) Partea contractantă care invocă Forţa Majoră are obligaţia de a notifica celeilalte părţi, în termen de 5 zile de la data apariţiei respectivului caz de forţă majoră, să transmită acte doveditoare emise de autorităţile competente în termen de cel mult 15 zile de la data producerii acesteia şi este obligată să-i comunice data încetării cazului de forţă majoră, în termen de 5 zile, şi de a lua orice măsuri care îi stau la dispoziţie în vederea limitării consecinţelor.

În cazul decesului beneficiarului, succesorii în drepturi vor notifica AFIR cu privire la producerea evenimentului și vor transmite acte doveditoare emise de autorităţile competente nu mai târziu de 5 zile de la data acceptării succesiunii.

17(2.1) Partea contractantă care invocă o circumstanță excepțională are următoarele obligații:

a) de a notifica cealaltă parte

b) de a transmite acte doveditoare emise de autorităţile competente

c) de a comunica data încetării circumstanței excepționale, în termen de 5 zile

d) de a lua orice măsuri care îi stau la dispoziţie în vederea limitării consecinţelor.

17(3) Dacă părţile nu procedează la notificare, în condiţiile şi termenele prevăzute, a începerii şi încetării cazului de forţă majoră ori cazului excepțional, partea care o invoca nu va putea beneficia de suspendare ori exonerare executare obligații și va suporta toate daunele provocate celeilalte părţi prin lipsa de notificare.

17(4) Fiecare caz excepțional sau de forţă majoră invocat şi comunicat AFIR, trebuie dovedit şi va constitui obiectul verificărilor ce vor fi efectuate cu aceasta ocazie de către Autoritatea Contractantă pentru stabilirea încadrării cazului respectiv ca eveniment exonerator de răspundere contractuală.

17(5) Îndeplinirea contractului va fi suspendată pe perioada de acţiune a Forţei Majore/circumstanței excepționale, fără a prejudicia drepturile ce se cuvin părţilor, până la apariţia acesteia.

17(6) În cazul în care forţa majoră şi/sau efectele acesteia obligă la suspendarea executării prezentului Contract pe o perioadă mai mare de 6 luni, părţile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a Contractului, fie asupra desfiinţării acestuia.

17(6.1) În cazul în care circumstanța excepțională şi/sau efectele acesteia obligă la suspendarea executării prezentului contract pe o perioadă mai mare de 12 luni, părţile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a contractului, fie asupra desfiinţării acestuia.

17(7) Rambursarea ajutorului primit nu se solicită în cazuri de forță majoră și în circumstanțe excepționale, astfel cum sunt menționate la articolul 2 din Regulamentul (UE) nr. 1306/2013.

17(8) Cazul fortuit nu este exonerator de răspundere contractuală.

Articolul 18 - Legea aplicabilă şi dispoziţii finale

18(1) Prezentul contract de finanţare este guvernat de legea română.

18(2) În eventualitatea apariţiei unui diferend între Autoritatea Contractantă şi Beneficiar, survenit din încheierea ori executarea acestui Contract, se va încerca soluţionarea acestuia pe cale amiabilă. În situaţia în care nu se poate ajunge la o înţelegere pe cale amiabilă, partea interesată se va adresa instanţelor de contencios administrativ competente potrivit legii, pentru soluţionare potrivit dispoziţiilor legale aplicabile în materia contenciosului administrativ.

C1.1 ANEXA II

MATERIALE ȘI ACTIVITĂȚI DE INFORMARE DE TIP PUBLICITAR

Elementele de identitate vizuală ale proiectului, reprezentate de panouri, plăcuţe şi autocolante informative, trebuie să asigure transparenţa necesară privind alocarea şi utilizarea fondurilor europene nerambursabile acordate de către Uniunea Europeană şi Guvernul României în cazul proiectelor care au fost aprobate pentru finanţare prin Programul Naţional de Dezvoltare Rurală 2014 – 2020 (PNDR). De asemenea, trebuie să furnizeze informaţii clare privind beneficiarul, denumirea investiţiei finanţate, valoarea proiectului contractat, autoritatea contractantă, proiectantul şi executantul proiectului.

 Pentru realizarea de către beneficiarii PNDR a materialelor de informare de tip publicitar (respectiv panouri informative publicitare, plăcuțe informative publicitare, autocolante informative publicitare și afişe informative publicitare) se vor respecta următoarele prevederi obligatorii generale minime:

1. vor respecta un format strict, pus la dispoziție de către DRP prin intermediul paginii oficiale de internet a Agenției, fiind adaptate doar informații specifice fiecărui proiect în parte;

2. vor fi realizate și aplicate în perioada de valabilitate a contractului;

3. trebuie expuse în mod corect și continuu, de la momentul afișării și cel puțin până la finalul perioadei de monitorizare a proiectului;

4. vor fi amplasate în imediata vecinătate a spaţiului în care se implementează proiectul, astfel încât să se asigure vizibilitatea optimă din toate punctele de acces public și fără a fi obturată sau îngreunată vizualizarea informațiilor de către alte elemente stradale sau naturale;

5. în cazul în care se degradează, astfel încât nu se mai permite vizualizarea corectă a informațiilor, beneficiarul PNDR va avea obligația să le înlocuiască pentru a permite publicului vizualizarea corectă a informațiilor, pe toată durata expunerii acestora;

6. nu se aplică soluții creative;

7. se vor respecta întocmai modelele puse la dispoziție prin pagina de internet oficială a Agenției în format editabil (www.afir.info – Informații utile – Elemente de identitate vizuală);

8. vor fi respectate și aplica specificațiile menționate la punctele C1.1 – (3),C1.1 – (4), C1.1 – (5) C1.1 – (6) și C1.1(7).

9. C1.1 – (3) AUTOCOLANTE INFORMATIVE PUBLICITARE

Autocolantul informativ publicitar va fi aplicat de către beneficiarii PNDR pe toate mașiniile, utilajele și echipamentele achiziționate prin proiectele finanțate cu fonduri europene.

Autocolantul va fi realizat în cursul implementării proiectului și aplicat pe mașini, utilaje și echipamente în termen de maximum 20 de zile calendaristice de la data recepționării respectivelor bunuri.

Pentru realizarea autocolantelor, beneficiarii vor respecta următoarele prevederi minime:

(1) Amplasarea:

1. se vor aplica pe suprafața exterioară a mașinii, utilajului și echipamentului, la o distanță minimă de 10 cm de marginile exterioare;

2. se vor amplasa în cea mai vizibilă zonă pe toate suprafețele care sunt vizibile publicului;

3. se vor amplasa minimum 2 autocolante pe suprafețe diferite (se recomandă realizarea a aproximativ 9 autocolante, astfel încât să se poată înlocui în timp, în cazul în care acestea se degradează).

(2) Elaborarea și producerea:

1. vor fi realizate în policromie;

2. dimensiunea va fi de: înălţime 15 cm; lăţime 21 cm;

3. fundalul va fi alb;

4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);

5. marginea exterioară de siguranţă va fi de 0,5 cm între limita exterioară a autocolantului şi elemente de conţinut ale acestuia;

(3) Elementele de informare afişate (dimensiuni: elemente = înălțime x lungime; text = puncte/ pt):

1. stânga sus: stema Guvernului României (3 x 3 cm);

2. dreapta sus: steagul UE și textul UNIUNEA EUROPEANĂ (3 x 3,4 cm);

3. centru sus, în mijloc, următoarele texte:

a. „Programul Naţional de Dezvoltare Rurală” (18 pt);

b. „Program finanţat de Uniunea Europeană şi Guvernul României prin” (13 pt);

c. „Fondul European Agricol pentru Dezvoltare Rurală” (13 pt);

d. „Europa investește în zonele rurale.” (7 pt).

4. Caseta1, stânga sus, va conține următoarele informaţii:

a. Textul „Proiect finanţat cu fonduri europene nerambursabile prin Programul Naţional de Dezvoltare Rurală (PNDR):” (10 pt);

b. denumirea proiectului (bold, 12 pt);

c. Textul „Beneficiar:” (10 pt);

d. denumirea beneficiarului (bold, 12 pt).

5. caseta 2, stânga jos, va conține următoarele informaţii:

a. Textul „Valoarea totală eligibilă a proiectului” (9 pt);

b. menţionarea valorii respective (bold, 12 pt);

c. Textele „din care”, „Finanţare publică” și „Cofinanţare privată” (9 pt);

d. menționarea fondurilor respective (bold, 12 pt).

6. spațiul 1, dreapta sus, va conține următoarele informaţii:

a. Textul „Autoritatea Contractantă:” (10 pt);

b. Textul „AGENȚIA PENTRU FINANȚAREA INVESTIȚIILOR RURALE” (bold, majuscule, 12 pt);

c. Textul „din cadrul Ministerului Agriculturii şi Dezvoltării Rurale” (12 pt);

d. Sigla Autorității Contractante (2,1 x 3,2 cm);

7. doar pentru proiectele finanțate prin LEADER: dreapta mijloc, va conține următoarele informaţii:

a. Textul „Proiect finanțat prin LEADER” (bold, 12 pt);

b. Sigla LEADER (1,2 x 1,2 cm).

8. spațiul 2, dreapta jos va conține următoarele informaţii:

a. Textele „Proiectant” și „Executant” (10 pt),

b. menţiunea denumirii proiectantului și a executantului (bold, 10 pt);

c. Textele „Demarare” şi „Finalizare” (10 pt);

d. cu menţiunea datei la care a fost demarată implementarea proiectului și a datei la care se prevede finalizarea implementării proiectului (bold, 10 pt.).

C1.1 – (4) AFIŞE INFORMATIVE PUBLICITARE

Afișul informativ publicitar va fi aplicat de către beneficiarii PNDR care au obținut finanțare cu fonduri europene prin PNDR de maximum 50.000 de euro fonduri europene.

Pentru realizarea afișelor, beneficiarii vor respecta următoarele prevederi minime:

(1) Amplasarea:

1. se vor aplica pe suprafața exterioară sau în imediata vecinătate (dacă nu se poate aplica corect pe suprafața exterioară) a spaţiului în care se implementează proiectul, la o distanță minimă de 10 cm de marginile exterioare;

2. se vor amplasa în cea mai vizibilă zonă pe toate suprafețele vizibile publicului;

3. se vor amplasa minimum 2 afișe pe suprafețe diferite (se recomandă realizarea a aproximativ 9 afișe, astfel încât să se poată înlocui în timp, în cazul în care acestea se deteriorează).

4. afișele vor fi amplasate astfel încât partea de jos a afișului să fie la o înălțime de minim 130 cm și maxim 200 cm.

(2) Elaborarea și producerea:

1. vor fi realizate în policromie;

2. dimensiunea va fi de: înălţime 59,4 x 42 cm (format standard A2), portrait/ vertical;

3. fundalul va fi alb;

4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);

5. marginea exterioară de siguranţă va fi de 0,5 cm între limita exterioară a autocolantului şi elemente de conţinut ale acestuia;

6. tipărirea se va realiza pe hârtie lucioasă (tip waterproof), cu o densitate recomandată de 150 gr/m2, dar nu mai puțin de 100 gr/m2;

(3) Elementele de informare afişate (dimensiuni: elemente = înălțime x lungime; text = puncte/ pt):

1. stânga sus: stema Guvernului României (5 x 5 cm);

2. dreapta sus: steagul UE și textul UNIUNEA EUROPEANĂ (5 x 5,7 cm);

3. centru sus, în mijloc, următoarele texte:

a. „Programul Naţional de Dezvoltare Rurală” (60 pt);

b. „Program finanţat de Uniunea Europeană şi Guvernul României prin” (30 pt);

c. „Fondul European Agricol pentru Dezvoltare Rurală” (40 pt);

d. „Europa investește în zonele rurale.” (20 pt).

4. Caseta 1, centru sus, va conține următoarele informaţii:

a. Textul „Proiect finanţat cu fonduri europene nerambursabile prin Programul Naţional de Dezvoltare Rurală (PNDR):” (35 pt);

b. denumirea proiectului (bold, 30 pt);

c. Textul „Beneficiar:” (35 pt);

d. denumirea beneficiarului (bold, 30 pt).

5. Caseta 2, centru mijloc, va conține următoarele informaţii:

a. Textul „Valoarea totală eligibilă a proiectului” (30 pt);

b. menţionarea valorii respective (bold, 30 pt);

c. Textele „din care”, „Finanţare publică” și „Cofinanţare privată” (30 pt);

d. menționarea fondurilor respective (bold, 30 pt).

6. spațiul 1, dreapta și stânga mijloc, va conține următoarele informaţii:

a. Textele „Proiectant” și „Executant” (30 pt),

b. menţiunea denumirii proiectantului și a executantului (bold, 30 pt);

c. Textele „Demarare” şi „Finalizare” (30 pt);

d. cu menţiunea datei la care a fost demarată implementarea proiectului și a datei la care se prevede finalizarea implementării proiectului (bold, 30 pt.).

7. caseta 3, dreapta sus, va conține următoarele informaţii:

a. Textul „Autoritatea Contractantă:” (35 pt);

b. Textul „AGENȚIA PENTRU FINANȚAREA INVESTIȚIILOR RURALE” (bold, majuscule, 35 pt);

c. Textul „din cadrul Ministerului Agriculturii şi Dezvoltării Rurale” (35 pt);

d. Sigla Autorității Contractante (5 x 7,7 cm);

8. doar pentru proiectele finanțate prin LEADER: dreapta mijloc, va conține următoarele informaţii:

a. Textul „Proiect finanțat prin LEADER” (bold, 30 pt);

b. Sigla LEADER (3,5 x 3,5 cm).

C1.1 – (5) MEDIATIZAREA PRIN INTERNET

Beneficiarul PNDR va afișa cel puțin pe prima pagină a site-ului propriu de internet, doar dacă aceasta există, o casetă informativă privind finanțarea acordată prin PNDR, astfel încât aceasta să fie vizibilă în jumătatea de sus a primei pagini a site-ului.

Caseta informativă va conține informațiile menționate la punctele C1.1 – (1), (2), (3) și (4), după caz, iar modul de afișare al acestora va fi integrat cu site-ul beneficiarului și proporționat astfel încât să se asigure o vizibilitate corectă a informațiilor.

De asemenea, în interiorul casetei sau în vecinătatea ei trebuie să existe și un hyperlink către site-ul internet al Comisiei referitor la FEADR.

C1.1 – (6) MEDIATIZAREA PRIN MATERIALE TIPĂRITE ȘI MULTIMEDIA

Beneficiarul PNDR va menționa, în cadrul materialelor care fac referire sau prezintă operațiunea finanțată cu fonduri europene prin PNDR, informații privind finanțarea respectivei operațiuni.

Informațiile și elementele minime pe care trebuie să le menționeze beneficiarul PNDR sunt:

1. Proiect finanțat cu fonduri europene nerambursabile prin Programul Naţional de Dezvoltare Rurală (PNDR).

2. Programul Naţional de Dezvoltare Rurală este implementat de Agenția pentru Finanțarea Investițiilor Rurale, din subordinea Ministerului Agriculturii și Dezvoltării Rurale.

3. PNDR este finanțat de Uniunea Europeană și Guvernul României prin Fondul European Agricol pentru Dezvoltare Rurală;

4. Alte informații privind operațiunea finanțată, conform informațiilor menționate la punctele C1.1 – (1), (2), (3) și (4), după caz,.

C1.1 – (7) MEDIATIZAREA PRIN ACȚIUNI PUBLICE

Beneficiarul va susține mediatizarea proiectului finanțat cu fonduri europene prin participarea benevolă la evenimente de prezentare media sau publică a proiectului.

În cazul identificării proiectului ca fiind un exemplu de bună practică va participa benevol la evenimente pentru diseminarea celor mai bune practici în domeniu și va facilita mediatizarea activității finanțate prin PNDR.

Verificat,

Expert CI SAFPD - CRFIR